Iktatószám: SZPMH/16070-…/2025

**Feladatellátási szerződés tervezet**

**családi bölcsőde ellátás biztosítására**

(Jóváhagyva a Képviselő-testület 81/2025. (V. 20.) kt. határozatával,

módosítva a Képviselő-testület …/2025 (nov. 18.) kt. határozatával)

amely létrejött egyrészről **Szigethalom Város Önkormányzata** (székhely: 2315 Szigethalom, Kossuth Lajos utca 10; törzskönyvi azonosító száma: 730941) képviseli: **Fáki László**, polgármester(a továbbiakban: Önkormányzat),

másrészről a **Janet Alapítvány** (cégbejegyzés szám: Cg. 13-09-216296; székhely: 2315 Szigethalom, Bagoly utca 2., 2. ajtó; adószám: 23911705-2-13; képviseli: **Kovács Károly** anyja neve: Sinka Mária, lakcíme: 2315 Szigethalom Bagoly utca 2. 2. ajtó, adóazonosító jele: 8463461662; a továbbiakban: Szolgáltató; együttesen: Felek) között

a gyermekek napközbeni ellátását biztosító **családi bölcsőde** szolgáltatás nyújtására az alábbi feltételekkel.

1. **Előzmények**

Felek 2024. augusztus 27. napján feladatellátási előszerződést kötöttek családi bölcsőde ellátás nyújtására a megnövekedett bölcsődei ellátásra felmerült igények teljesítése érdekében Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott gyermekjóléti szolgáltatások és ellátások, valamint a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 94. § (3a) bekezdés és a 96. § (1) bekezdés, a 44/A. §, és a 97. §-ban, valamint a szociális igazgatásról és szociális ellátásokról szóló 1993. évi III. törvény 121. § alapján.

1. **A feladatellátás tárgya**

A Szolgáltató vállalja, hogy a gyermekek védelméről és a gyámügyi igazgatásról szóló törvényben szabályozott családi bölcsőde szolgáltatást nyújt elsődlegesen Szigethalom településen lakóhellyel, ennek hiányában tartózkodási hellyel rendelkező gyermekek, másodsorban a Szigethalom településen kívül lakcímmel vagy tartózkodási hellyel rendelkező gyermekek részére.

1. **A feladatellátás tartalma**
2. A Szolgáltató a szerződés II. pontjában meghatározott feladatát az általa fenntartott és működtetett Családi Bölcsődében látja el 16 férőhely erejéig. A feladatellátás a Szigethalom, Táncsics utca 49. cím alatti és a Szigethalom, Fiumei utca 95. cím alatti telephelyen történik.
3. A Szolgáltató kijelenti, hogy a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendeletben meghatározott, a feladat ellátásához szükséges személyi és tárgyi feltételekkel, továbbá a szolgáltatói nyilvántartásban hatályos működési engedéllyel rendelkezik.
4. A Szolgáltató kijelenti, hogy a feladatellátásának jogszabályban meghatározott szakmai követelményeit és az ellátáshoz kapcsolódó nyilvántartási, adatkezelési és adatvédelmi kötelezettségeket maradéktalanul ismeri, és azokat feladatellátása során maradéktalanul betartja. Vállalja, hogy külön jogszabályban meghatározott adatszolgáltatási kötelezettségének a jogszabályi előírásoknak megfelelően eleget tesz, illetve a statisztikai adatszolgáltatáshoz szükséges adatokat az Önkormányzat rendelkezésére bocsátja.
5. **Pénzügyi rendelkezések**
6. A Szolgáltató vállalja, hogy a családi bölcsőde működtetését, a feladatellátással kapcsolatos valamennyi költséget kizárólagosan viseli, és saját forrásból finanszírozza. Az Önkormányzat a feladat ellátására pénzügyi forrást nem nyújt.
7. A Szolgáltató a családi bölcsődei ellátásért jogosult a normatíva közvetlen igénylésére, és igénybevételére.
8. A költségvetési előirányzatok felhasználására az államháztartásról szóló 2011 évi CXCV. törvény és az államháztartásról szóló törvény végrehajtásáról szóló 368/2011.(XII.31.) Korm. rendelet vonatkozó előírásait kell alkalmazni.
9. A Szolgáltató feladata a Gyvt. 146-151. §-a alapján az intézményi térítési díj és a személyi térítési díj megállapítása, valamint a személyi térítési díj csökkentése, elengedése eseteinek és módjainak meghatározása.
10. A 1. pontban rögzített megállapodásra figyelemmel a Felek kártérítés viselésére vonatkozó kötelezettségről nem rendelkeznek.
11. **A szerződés hatálya, felmondása**
12. Felek a feladatellátási szerződést 2025. augusztus 1. napjától, határozatlan időre kötik.
13. A Felek jelen szerződést írásban, két hónapos felmondási idővel a hónap utolsó napjával felmondhatják, a szerződésben érintett a bölcsődei ellátás folyamatos biztosítása és a megállapodással érintett jogok és kötelezettségek körültekintő érvényesítése mellett, figyelemmel a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló a 369/2013. (X. 24.) Korm. rendelet 35. § (4) bekezdésében foglaltak.
14. A Felek a szerződést, annak hatálya alatt kölcsönös megegyezéssel bármikor módosíthatják.
15. A szerződésben foglalt kötelezettségek megszegése esetén bármelyik szerződő fél azonnali hatályú rendkívüli felmondással élhet. Azonnali hatályú felmondás esetén a sérelmet szenvedő fél köteles a másik felet írásban 8 napos határidő kitűzése mellett felszólítani a szerződésszegő magatartás megszüntetésére vagy következményeinek elhárítására. Azonnali hatályú felmondással csak a határidő eredménytelen eltelte esetén lehet élni.
16. Felek megállapodnak, hogy abban az esetben, ha a jelen szerződést valamelyik fél megszegi, a szerződésszegés elhárultáig, vagy a másik szolgáltatóval történő feladatellátási szerződés megkötéséig is kötelesek gondoskodni a szolgáltatás folyamatosságának biztosításáról.
17. **Egyéb rendelkezések**
18. A Szolgáltató évente egyszer köteles írásban beszámolni az Önkormányzatnak az általa végzett bölcsődei ellátási feladatról, különös tekintettel az év során az ellátást igénybe vevő gyermekek számára, hogy mely településről érkeztek, a felmerült panaszokra és a megtett intézkedésekre, a hatósági ellenőrzések során tett megállapításokra. A beszámolási határidő a bölcsődei nevelési évet követő minden év szeptember 30. napja.
19. A Szolgáltató vállalja, hogy a feladatellátás során a Gyvt. 33. § (1)-(2) bekezdésben meghatározott tájékoztatási és értesítési kötelezettségének maradéktalanul eleget tesz.
20. A bölcsődei szolgáltatást igénybe vevők a nyújtott szolgáltatással kapcsolatos, Gyvt. 36. §-ban foglaltak szerinti panaszaikat a Szolgáltató vezetőjénél tehetik meg. Szolgáltató vállalja, hogy a panaszokról, a kivizsgálás eredményéről, illetve a megtett intézkedésekről a kivizsgálást követő 5 napon belül az Önkormányzatot írásban tájékoztatja.
21. A Felek megállapodnak abban, hogy az Önkormányzat képviseletében eljáró személy a bölcsődei ellátást a helyszínen a Szolgáltató vezetőjével egyeztetett időpontban jogosult ellenőrizni. Az esetleges észrevételeket az Önkormányzat és a Szolgáltató képviselőinek bevonásával tárgyalás útján rendezik.

Kapcsolattartók:

|  |  |
| --- | --- |
| Önkormányzat részéről: Takács Lajos  Telefon: +3624-403-658  e-mail: takacs.lajos@szigethalom.hu | Szolgáltató részéről: Kovács-Samu Zsanett  Telefon: +36307019575  e-mail: samu.zsanett97@gmail.com |

1. Jelen szerződésben nem szabályozott kérdésekben a Polgári Törvénykönyv és a hatályos egyéb ágazati jogszabályok rendelkezései az irányadók.
2. A Felek a szerződést, mint akaratukkal mindenben egyezőt, elolvasás után jóváhagyólag írják alá.
3. Jelen szerződés 4 példányban készült, melyet Szigethalom Város Önkormányzat Képviselő-testülete a 81/2025. (V. 20.) sz. határozatával hagyott jóvá.

Szigethalom,

………………………………………… ……………………………………

Szigethalom Város Önkormányzat Janet Alapítvány

Képviselő-testület képviseletében képviseletében

Fáki László polgármester Kovács Károly