# E L Ő T E R J E S Z T É S

Szigethalom Város Önkormányzat Képviselő-testületének

*2025.* *november 18. napján 16 órakor tartandó*

*nyilvános, rendes ülésére*

**Tárgy**: magánfenntartású családi bölcsőde feladatellátási szerződésének módosítása

**Előadó**: Fáki László polgármester

**Készítette**: dr. Takács Lajos igazgatási irodavezető

**Előkészítette**:

**Ellenőrizte**: dr. Stiebel Viktória jegyző

*Az előterjesztő megtárgyalásra javasolja*:

**Humánpolitikai és Népjóléti Bizottság (2.)**

**Tisztelt Képviselő-testület!**

Szigethalom Város Önkormányzata 2025. májusában feladatellátási szerződést kötött a Janet Alapítvánnyal (a továbbiakban: Szolgáltató) családi bölcsőde működtetésére Szigethalom közigazgatási területén.

A családi bölcsőde a szerződés szerint 8 gyermek számára tud férőhelyet biztosítani. Az elmúlt időszakban egyre több szigethalmi család érdeklődött az ellátás iránt. A megnövekedett igény miatt Szolgáltató 8-ról 16 férőhelyre szeretné növelni a kapacitását, továbbá új telephellyel tervezi bővíteni a családi bölcsődét. Az új szolgáltatási hely címe: 2315 Szigethalom, Fiumei utca 95. A férőhelyek számának növeléséhez és az új telephely engedélyezéséhez a feladatellátási szerződés módosítása szükséges.

A bölcsődei férőhelyek számának növelése a szigethalmi kisgyermekes családok érdekeit szolgálja, ezért kérem a tisztelt Képviselő-testületet, hogy az alábbi határozati javaslatot elfogadni szíveskedjék!

**Határozat javaslat**

Szigethalom Város Önkormányzat Képviselő-testülete a 81/2025. (V. 20.) Kt. határozatával elfogadott – a Szigethalmi Polgármesteri Hivatalban SZPMH/16070-1/2025 iktatószámon nyilvántartott -, a Janet Alapítvánnyal családi bölcsőde fenntartására kötött feladatellátási szerződést módosítja az alábbiak szerint.

1. A feladatellátási szerződés III. alcím 1. pontja helyébe a következő rendelkezés lép:

„1. A Szolgáltató a szerződés II. pontjában meghatározott feladatát az általa fenntartott és működtetett Családi Bölcsődében látja el 16 férőhely erejéig. A feladatellátás a Szigethalom, Táncsics utca 49. cím alatti és a Szigethalom, Fiumei utca 95. cím alatti telephelyen történik.”

A Képviselő-testület felkéri a polgármestert a szerződésmódosítás és a módosítást magába foglaló egységes szerkezetű szerződés előkészítésére és aláírására.

**Határidő**: 2025. november 18.

**Felelős**: Fáki László polgármester

Szigethalom, 2025. november 3.

**Fáki László sk.**

polgármester

Melléklet:

1. SZPMH/16070-3/2025 szerződésmódosítás iránti kérelem

2. SZPMH/16070-4/2025 kérelem kiegészítése

3. szerződésmódosítás tervezete

4. egységes szerkezetű feladatellátási szerződés tervezete