|  |  |  |
| --- | --- | --- |
|  | Szigethalom Város Polgármestere | A Képviselő-testületi ülés meghívó szerinti sorszáma: **9.** |

# E L Ő T E R J E S Z T É S

Szigethalom Város Önkormányzata

2025. november 18. napján 18 órakor tartandó

nyilvános ülésére

|  |  |
| --- | --- |
| **Tárgy**: | Sebességmérő kamerák beszerzése tárgyú közbeszerzési eljárások megindítása |
|  |  |
| **Előadó**: | Fáki László polgármester |
|  |  |
| **Készítette**: | Vécsei Attila irodavezető – Városfejlesztési és Üzemeltetési Iroda |
|  |  |
| **Ellenőrizte:** | dr. Stiebel Viktória jegyző |
|  |  |
| **Megtárgyalásra javasolt:** |  |

**Tisztelt Képviselő-testület!**

Szigethalom Város Önkormányzata, (több járási várossal együttesen), mint konzorciumi tag a Versenyképes Járások Program keretében Szigetszentmiklós Járás településein megvalósítandó sebességmérő mobilkamerák, valamint kameraházak és fantomkamerák beszerzésével kapcsolatban pályázatot nyújtott be.

A pályázat kedvező elbírálásban részesült, a Támogatói Okirat 2025.10.30-án került aláírásra. A projekt megvalósítási határideje ettől számított 24 hónap.

A közbeszerzési eljárások a konzorciumvezető Dunaharaszti Város Önkormányzata által történő megindításához a Konzorciumi Megállapodás 5.1. és 6.6. pontja alapján a -mellékelt - közbeszerzési dokumentációt és a felhívást, az érintett önkormányzatok képviselő-testületének előzetesen jóvá kell hagyni.

A pályázat megvalósításához az alábbi közbeszerzési eljárásokat kell lefolytatni:

1. Kamera beszerzés (Uniós eljárásrend szerinti, nyílt közbeszerzési eljárás)
2. Kameraház- és fantomkamera beszerzése (Uniós eljárásrend szerinti, nyílt közbeszerzési eljárás)
3. Kameraház telepítése, kivitelezés (E pontot meg fogja előzni a tervezés, amelyet csak azt követően tudja megrendeli a Konzorciumvezető Önkormányzat, miután tisztában van a beszerzett kamera- és a kameraház pontos típusával.) (nemzeti eljárásrend szerinti közbeszerzési eljárás)

A három közbeszerzés egymásra épül, azaz időben elválik egymástól, jelenleg az első két eljárás elindításában kell döntést hozni.

Miután sikeresen és szerződésszerűen lezajlott a beszerzés, létre fog jönni a Dunaharaszti Önkormányzat és az egyes önkormányzatok között (egyenként) egy tulajdonjog átruházásról szóló megállapodás. Ebben az okiratban rögzítésre fog kerülni a tulajdonjog átruházáson túl a birtokba adás és a kárveszélyviselés dátuma és alanya (önkormányzatok) is. Nyilatkozni fognak az Önkormányzatok, hogy megtekintett és hibátlan állapotban átvették az eszközöket, és átvették a minőségi bizonylatot, a használati utasítást és a jótállási jegyeket is. Továbbá vállalják az Önkormányzatok, hogy külön okiratban a Szigetszentmiklósi Rendőrkapitányság használatába adják az eszközöket.

Kérem a Tisztelt Képviselő-testületet, hogy az előterjesztést megtárgyalni és az alábbi határozati javaslatokat elfogadni szíveskedjenek.

**Határozati javaslat (1)**

**Szigethalom Város Önkormányzat Képviselő-testülete**

**/2025. (XI.18.) számú**

**Határozata**

**A mobil sebességmérő kamerák beszerzése tárgyú közbeszerzési eljárás megindítása**

Szigethalom Város Önkormányzat Képviselő-testülete a Versenyképes Járások Program keretében a Szigetszentmiklós Járás településein kameraházak és fantomkamerák beszerzési tárgyú, a közbeszerzésekről szóló 2015. évi CXLIII. törvény 49. § (1) a) pontja szerinti Uniós eljárásrend szerinti, nyílt közbeszerzési eljárás közbeszerzési dokumentációját jóváhagyja és hozzájárul a dokumentáció szerinti közbeszerzési eljárás megindításához.

**Felelős:** Fáki László polgármester

**Határidő:** azonnal

**Határozati javaslat(2)**

**Szigethalom Város Önkormányzat Képviselő-testülete**

**/2025. (XI.18.) számú**

**Határozata**

**A kameraházak és fantomkamerák beszerzése tárgyú közbeszerzési eljárás megindítása**

Szigethalom Város Önkormányzat Képviselő-testülete a Versenyképes Járások Program keretében a Szigetszentmiklós Járás településein megvalósítandó mobil sebességmérő kamerák beszerzési tárgyú, a közbeszerzésekről szóló 2015. évi CXLIII. törvény 49. § (1) a) pontja szerinti Uniós eljárásrend szerinti, nyílt közbeszerzési eljárás közbeszerzési dokumentációját jóváhagyja és hozzájárul a dokumentáció szerinti közbeszerzési eljárás megindításához.

**Felelős:** Fáki László polgármester

**Határidő:** azonnal

Szigethalom, 2025. november 12.

Fáki László

polgármester

**Melléklet:** közbeszerzési dokumentáció és felhívás