**ADÁSVÉTELI SZERZŐDÉS**

**tervezet**

Mely létrejött

|  |  |
| --- | --- |
| egyrészről a  **Dunaharaszti Város Önkormányzata**  **Címe: 2330 Dunaharaszti, Fő út 152.**  **Adószáma:**  **Számlavezető bankja:**  **Bankszámlaszáma:**  **képviseli: dr. Szalay László, polgármester,**  **mint Vevő – továbbiakban: Vevő-** | másrészről a(z)  **…………………….**  székhely:  cégjegyzékszám:  adószám:  bankszámlaszám:  képviseli:  mint Eladó (a továbbiakban: **Eladó**) |

között az alulírott napon és helyen az alábbi feltételekkel:

1. **Előzmények**

Vevő a közbeszerzésekről szóló 2015. évi CXLIII. törvény (a továbbiakban: **Kbt.**) 81. § (1) bekezdése szerinti közbeszerzési eljárást folytatott le ***„Sebességmérő mobil kamerák beszerzése (EKR……………; TED: ……………..)*** megnevezéssel.

A jelen adásvételi szerződés (továbbiakban: szerződés) a Vevő, mint ajánlatkérő és az Eladó, mint a közbeszerzési eljárás nyertes ajánlattevője között jött létre.

Felek kifejezetten rögzítik, hogy jelen szerződés alapján az Eladó a közbeszerzési eljárást megindító felhívásában, a közbeszerzési dokumentációkban, a benyújtott ajánlatában és a közbeszerzési eljárás során keletkezett egyéb dokumentumokban foglaltakra figyelemmel köteles eljárni.

1. **A szerződés tárgya, hatálya**
2. Jelen szerződés tárgya a szerződés 1. sz. mellékletét képező műszaki leírásban foglalt, illetve a közbeszerzési eljárás iratanyagában és az Eladó közbeszerzési eljárásban tett ajánlatában meghatározott típusú, műszaki specifikációjú, a hatályos jogszabályoknak, előírásoknak megfelelő termékek (továbbiakban termék/termékek) szállítása Vevő részére.
3. A teljesítés akkor szerződésszerű, ha a termék a rendeltetésszerű használatra alkalmas, továbbá maradéktalanul megfelel a közbeszerzési dokumentumokban foglaltaknak. Felek megállapodnak abban, hogy az ajánlatban esetlegesen konkrétan megajánlott termék helyett (a termék gyártásának megszűnése, a márkanév megváltozása, vagy időszakos beszerezhetetlenség miatt) azonos vagy jobb jellemzőkkel (és egységes megjelenéssel) bíró termékkel teljesíthet az Eladó. Ez a szabály csak akkor alkalmazható, ha az eredeti termékkel való teljesítésnek az Eladón kívül álló okból történő lehetetlenné válását az Eladó előzetesen igazolja (tudomásra jutásakor haladéktalanul bejelenti) és egyben igazolja (termékismertetővel), hogy a teljesítésre megajánlott termék jellemzői megfelelnek az ajánlatban meghatározottaknak, továbbá teljesítik az előírt minőségi követelményeket, és ehhez a Vevő kifejezetten előzetesen hozzájárul. Felek megállapodnak abban, hogy a vételár a fentiek következtében sem változhat. Felek ezen termékváltást a Kbt. 141. § (4) bek. a) pontjának megfelelő esetként értelmezik.
4. Vevő a jelen szerződés aláírásával hozzájárul ahhoz, hogy az Eladó közreműködőt (Kbt. fogalomhasználatával alvállalkozót) vegyen igénybe a Kbt. szabályai szerint. A jogszerűen igénybe vett közreműködő tevékenységéért és mulasztásáért az Eladó, mint saját magatartásáért felel. A jogellenesen igénybe vett közreműködő esetén az Eladó felel mindazon hátrányos következményekért, amely enélkül nem következett volna be.
5. Eladó a szerződés megkötésének időpontjában, majd – a később bevont alvállalkozók tekintetében – a szerződés teljesítésének időtartama alatt köteles előzetesen Vevőnek valamennyi olyan alvállalkozót bejelenteni (a megnevezésén az adószámán, elérhetőségén, a képviseletre jogosult személyén túl az ajánlattevői teljesítésen belül az alvállalkozói teljesítés várható százalékos arányát, valamint az alvállalkozói szerződés szerinti ellenszolgáltatás értékét megadni), amely részt vesz a szerződés teljesítésében. Eladó köteles a Vevőnek az alvállalkozói teljesítést követően az Eladói teljesítésen belül az alvállalkozói teljesítés tényleges százalékos arányát, valamint az ellenszolgáltatás teljesítésének időpontját és a kifizetett ellenszolgáltatás értékét bejelenteni. Eladó a szerződés teljesítésének időtartama alatt köteles Vevőt tájékoztatni az alvállalkozók bejelentésben közölt adatainak változásáról. Eladó jelen szerződésbe foglaltan nyilatkozik arról, hogy a szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót.
6. A szerződés időbeli hatálya a hatályba lépésétől számított 180 naptári nap. Eladó előteljesítésre csak Vevő jóváhagyásával jogosult.
7. **A vételár**
8. Eladót az ajánlat alapján mindösszesen ……………… Ft + ÁFA, azaz ………………….. forint + ÁFA vételár illeti meg.
9. Vevő előleget nem fizet.
10. Vevő a számla összegét a szerződésszerű teljesítését követően, a teljesítésigazolásnak megfelelően kiállított számlák alapján a Kbt. 135. § (1), és (5), (6), továbbá a Ptk. 6:130. § (1) bekezdése alapján, a számlák és mellékletei kézhezvételétől számított 30 napon belül átutalással egyenlíti ki.
11. Eladó a számláihoz köteles csatolni a Vevő által kiállított teljesítési igazolást. A vevő részéről a teljesítés igazolására a Polgármester jogosult (a teljesítésigazolás nem terjed ki az esetleges ún. rejtett hibákra).
12. Felek rögzítik, hogy fizetési kötelezettséget kizárólag a jelen szerződésnek és a kiállításkor hatályos jogszabályoknak mindenben megfelelő számla és mellékletei Vevő általi kézhezvétele keletkeztet.
13. Felek megállapodnak abban, hogy a termék(ek) ajánlatban meghatározott ellenértéke magában foglalja valamennyi, a jelen szerződés teljesítésével kapcsolatos szolgáltatás ellenértékét is. Eladó a termék ajánlatban rögzített ellenértékén kívül jelen szerződéssel kapcsolatosan további igényt semmilyen jogcímen nem terjeszthet elő, kivéve az esetleges késedelmi kamatot.
14. Vevő köteles fogadni és feldolgozni az olyan elektronikus számlákat, amelyek megfelelnek az EN 16931-1:2017 számú európai szabványnak és az Európai Bizottság által e szabványhoz az Európai Unió Hivatalos Lapjában közzétett szintaxislistának.
15. Késedelmes fizetés esetén a Vevő a Ptk. 6:155. §-ban meghatározottak szerinti késedelmi kamat és a külön jogszabályban (2016. évi IX. törvény) rögzítettek szerint behajtási költségátalány megfizetésére köteles.
16. **A szerződés teljesítése**
17. Eladó a termékeket rendeltetésszerű használatra alkalmas állapotban köteles a teljesítés helyére szállítani, lerakodni és Vevő részére átadni. A szállítás napján a Vevő a terméket a meghatározott helyszínen, fajta és mennyiség szerint veszi át. Sérült, hibás termék átvételére a Vevő nem köteles. Felek képviselői a termék átadás-átvételéről, továbbá az átvétel során felfedezett hiányosságokról jegyzéket vesznek fel. A kárveszély a termékek birtokba adásának napján száll át az Eladóról a Vevőre.
18. A teljesítés helye: 2330 Dunaharaszti, Fő út 152.
19. Eladó a teljesítéskor köteles az érintett termékekkel kapcsolatos dokumentációt (különösen, de nem kizárólagosan: minőségi bizonylatok, használati utasítás, jótállási jegyek) is átadni a Vevőnek. Fentiek hiánytalan átadása az átvétel feltétele.
20. Az átadás-átvétel során a Vevő képviselőjének minősülnek a Vevő által meghatalmazott személyek. A meghatalmazott személy az átadás-átvétel során jogosult Vevő képviseletében eljárni, azaz jogosult a termékeket mennyiségileg és minőségileg megvizsgálni, az esetlegesen észlelt hibákat, hiányokat rögzíteni, továbbá az átadás-átvételi okmányt aláírni.
21. Eladó feladatát képezi a szállítás, lepakolás.. A lepakoláshoz szükséges eszközt Ajánlatkérő nem biztosít.
22. Eladó a termékeket szállításra és tárolásra alkalmas csomagolásban köteles leszállítani a teljesítési helyre, és a IV. 1. pontban rögzítettek szerint köteles eljárni. Fentiek részben vagy egészben történő megsértése súlyos szerződésszegésnek minősül.
23. Eladó saját (vagy más) megfelelő fuvareszközén köteles biztosítani a terméknek a teljesítés helyére történő szállítását. A szállítás módjának a jogszabályokban, szabványokban előírtaknak mindenben meg kell felelnie és a termék épségét meg kell védenie.
24. Amennyiben az átadás-átvétel során hiba-, vagy hiány állapítható meg, akkor az átvételt a Vevő megtagadja. Ebben az esetben az Eladó köteles legkésőbb 8 napon belül hiány-, és hibamentesen átadni a termékeket. Az ismételt átadás-átvétel időpontjáról az Eladó a Vevőt legalább 3 nappal korábban köteles értesíteni. A szerződésszerű teljesítésig a késedelmi kötbér szabályai alkalmazandóak, amennyiben a jelen pont szerinti teljesítésre a szerződésben foglalt teljesítési határidő után kerül sor.
25. Felek kifejezetten rögzítik, hogy az átadás-átvételi jegyzőkönyv átadása Vevő részéről nem jelenti az ún. rejtett hibák, szabad szemmel nem látható hiányosságok – ill. mindazon követelmények esetén, melyre műszaki adat előírásra került, de mérésre nem kerül sor – a hiány-, és hibamentes teljesítés igazolását.
26. A teljesítés akkor történik meg, amikor a termékek a Vevő részéről hiánytalanul átvételre kerültek. Eddig az időpontig a költség-, és kárveszélyviselés az Eladót terhelik azzal, hogy az független attól, hogy az adott termék hol található.
27. A tulajdonszerzés időpontja az adott termék átvételének időpontja.
28. **Szerződési biztosítékok**
29. Eladó részéről a szerződés megszegését jelenti bármely, a jelen szerződésből eredő kötelezettség szerződésszerű teljesítésének elmaradása. A szerződéses kötelezettségek megszegését jelentik különösen, de nem kizárólagosan a szolgáltatás késedelmes vagy hibás teljesítése.
30. Ha a szerződés teljesítése (szállítás) során az Eladó olyan körülménybe ütközik, amely meggátolja a termékek szerződés szerinti megfelelő szállítását, erről haladéktalanul köteles a Vevőt értesíteni. Az írásbeli értesítésnek tartalmaznia kell a késedelem okát és annak várható időtartamát. Jelentős (2 naptári napot meghaladó) késedelem esetén, amely meggátolja a termékek rendeltetésszerű felhasználását, Vevő az érdekmúlás bizonyítása nélkül is jogosult Eladó késedelmes teljesítésére hivatkozva a megrendeléstől elállni, és a késedelmes teljesítésből eredő jogkövetkezményeket érvényesíteni.
31. Az Eladót a jelen szerződésben meghatározott (szállítási) kötelezettségének késedelmes vagy hibás teljesítése esetén (ideértve a teljesítés elmulasztását is) késedelmi, illetve hibás teljesítési kötbérfizetési kötelezettség terheli. A késedelmi kötbér mértéke a nettó vételár 1%-a/nap - mindaddig, amíg a Vevőnek érdekében áll a teljesítés - de legfeljebb a megrendelés szerinti nettó vételár 20 %-a. A hibás teljesítési kötbér mértéke a hibával érintett termék nettó vételárának 20%-a.
32. Az Eladó tudomásul veszi, hogy Vevő – a Ptk. vonatkozó rendelkezésére figyelemmel – jogosult a kötbért meghaladó, szerződésszegésből eredő kárának érvényesítésére, illetve, hogy a késedelmi kötbér megfizetése nem mentesíti a teljesítés alól.
33. Felek rögzítik, hogy a Vevő részéről elfogadott, de a szerződéssel nem összhangban való teljesítés (szállítás) nem értelmezhető úgy, hogy a Vevő lemond a szerződésszegésből eredő jogai érvényesítéséről.
34. A teljesítés (szállítás) Eladónak felróható okból történő ellehetetlenülése esetén Eladó meghiúsulási kötbért köteles fizetni, mely meghiúsulási kötbér mértéke a meghiúsult szállítás nettó vételárának 20%-a.

A teljes szerződés Eladónak felróható okból történő ellehetetlenülése esetén Eladó meghiúsulási kötbért köteles fizetni. A meghiúsulási kötbér mértéke a teljes szerződés Eladónak felróható okból történő ellehetetlenülése esetén a szerződés teljes összegének (nettó vételárának) 30 %-a. Felek a szerződés ellehetetlenülésének tekintik, amennyiben a megrendelés teljesítése nem szerződésszerűen történt.

1. A Vevő a kötbérkövetelését írásbeli felszólítás útján érvényesítheti, melynek az Eladó köteles 8 naptári napon belül maradéktalanul eleget tenni. Amennyiben az Eladó a felhívás kézhezvételét követő 5 munkanapon belül érdemi – indoklással és bizonyítékokkal alátámasztott – alapos kimentést nem tesz, akkor a kötbérkövetelés az Eladó részéről elismertnek tekinthető és ezzel beszámíthatóvá válik, a Kbt. 135. § (6) bekezdése feltételeinek teljesülése esetén.
2. Eladót teljes kártérítési kötelezettség terheli minden olyan kár megtérítésére vonatkozólag, mely a nem szerződésszerű termék szolgáltatásából, vagy más szerződésszegésből a Vevőnél, ill. harmadik személynél keletkezik. Amennyiben harmadik személy a Vevővel szemben érvényesít igényt, Eladó köteles a Vevőt ezen igény alól mentesíteni, ill. olyan helyzetbe hozni, hogy Vevőnél emiatt kár ne keletkezzen. Fenti kötelezettségek teljesítési határideje Eladó részéről az igény teljesítésére vonatkozó felhívás kézhezvételének napját követő 3 munkanap azzal, hogy a kamatfizetési szabályok a károsodás bekövetkezésétől alkalmazandóak.
3. Eladót a termékek vonatkozásában 12 hónap, jótállási kötelezettség terheli.
4. Eladó köteles a jótállási igény bejelentését követő 24 órán belül a jótállási igényt teljesíteni (ideértve azt is, ha az Eladó a bejelentett jótállási igény helyett a Vevőre nézve kedvezőbb módon teljesíti jótállási kötelezettségét) a teljesítés helyén.
5. A fenti jótállás nem érinti a Vevőt megillető kellékszavatosságot.
6. **A szerződés megszűnése**
7. A sérelmet szenvedett fél jogosult elállás/felmondás gyakorlására, ha a másik fél súlyos szerződésszegést követ el, és ezáltal már nem áll érdekében a szerződés teljesítése. A jelen szerződésben súlyos szerződésszegésként meghatározott bármely ok bekövetkezte az érdekmúlást teljeskörűen igazolja.
8. Súlyos szerződésszegésnek minősül különösen:
   * 1. amennyiben Vevő
        + 1. a megrendelt terméket alapos ok nélkül nem veszi át,
          2. a vételár megfizetésével a megintést követően, neki felróhatóan további 30 napon túli késedelembe esik.
     2. amennyiben Eladó:
        + 1. a jelen szerződésben meghatározott érvényesíthető, maximális késedelmi kötbérmértéket eléri,
          2. az általa teljesített termék a Vevőnek vagy harmadik személynek (kivéve a nem rendeltetésszerű Vevői tárolást és felhasználást) kárt okoz,
          3. adószámát törlik,
          4. felszámolási eljárás indul ellene, vagy végelszámolás iránti kérelmet nyújt be, vagy egyéb módon a cégjegyzékből való törlési eljárás indul ellene.
9. Vevő a szerződést felmondhatja vagy - a Ptk.-ban foglaltak szerint - a szerződéstől elállhat, ha:
   * + - 1. feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
         2. Eladó nem biztosítja a Kbt. 138. §-ban foglaltak betartását, vagy az Eladó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
         3. az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.
10. Vevő jogosult és egyben köteles a szerződést felmondani – adott esetben olyan határidővel, hogy a működéséhez szükséges termékek beszerzéséről gondoskodni tudjon - ha
11. Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés *k)* pont *kb)* alpontjában meghatározott feltétel.
12. Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés *k)* pont *kb)* alpontjában meghatározott feltétel.
13. Vevő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
14. Bármelyik fél kötelezettsége, hogy szerződésszegés esetén a másik fél figyelmét felhívja megfelelő határidő tűzésével a szerződésszegés megszüntetésére. Nem terheli a megintés kötelezettsége a felet, ha a szerződésszegés olyan súlyú, hogy ez nem várható el tőle.
15. Az Eladó mentesül a szerződésszegéssel okozott károkért való felelősség alól, ha bizonyítja, hogy a szerződésszegést ellenőrzési körén kívül eső, a szerződéskötés időpontjában előre nem látható körülmény okozta, és nem volt elvárható, hogy a körülményt elkerülje vagy a kárt elhárítsa. Ilyen vis maior esemény többek között, de nem kizárólagosan a természeti csapás, időjárási katasztrófa, tűzvész, árvíz, járvány, terrorcselekmény, biztonsági intézkedés, az általános sztrájk vagy a háború. A Felek megállapodnak abban, hogy önmagában a SARS-CoV-2 koronavírus okozta COVID-19 megbetegedés miatti járványt, illetve az orosz-ukrán fegyveres konfliktust nem tekintik vis maior eseménynek.
16. **Kapcsolattartás, titoktartás**
17. Felek kijelentik, hogy a szerződés teljesítésében folyamatosan együttműködnek, a felmerülő problémákról egymást haladéktalanul értesítik.
18. Felek jognyilatkozataikat kizárólag írásban, a keltezés helyét és idejét azonosítható módon tehetik meg érvényesen. A felek a fentieken értik az elektronikus levelezés (e-mail) formáját is.
19. Felek képviseletére az alábbi személyek jogosultak:

Vevő részéről:

Név:

cím:

e-mail:

telefon:

Eladó részéről:

Név:

e-mail:

telefon:

1. Felek kijelentik, hogy minden olyan adatot, tényt, információt mely jelen szerződés keretein belül a másik féllel kapcsolatban a tudomásukra jut, titokként kezelnek, kivéve melynek nyilvánosságra hozatalát jogszabály, továbbá végrehajtható bírósági vagy hatósági döntés előírja.

A titoktartási kötelezettség megszegéséből eredő kárért az ezért felelős fél kártérítési kötelezettséggel tartozik. E körben a Vevőt ért kár vonatkozásában a kötbér érvényesítésére vonatkozó szabályok megfelelően alkalmazandóak.

Felek titoktartási kötelezettsége kiterjed a munkavállalóikra, valamely polgári jogi szerződés alapján munkavégzésre irányuló jogviszony, vagy más jogviszony alapján a féllel kapcsolatban lévő egyéb személyekre, közreműködőikre is. Ezen személyek magatartásáért a titoktartási kötelezettség viszonylatában az érintett Fél, mint saját magatartásáért felel.

1. A szerződő Felek tudomásul veszik, hogy a vonatkozó jogszabályok és megállapodások szerinti illetékes ellenőrző szervezetek feladat- és hatáskörüknek megfelelően jelen szerződés alapjául szolgáló közbeszerzési eljárást és jelen szerződés teljesítését ellenőrizhetik, részükre a jogszabály szerinti információ megadása üzleti titokra való hivatkozással nem tagadható meg.

Az illetékes ellenőrző szervezetek ellenőrzése, helyszíni vizsgálata esetén Eladó köteles minden segítséget Vevő részére megadni, a helyszíni vizsgálaton jelen lenni az ellenőrzés hatékonysága és Vevő kötelezettségeinek megfelelő teljesítése érdekében.

1. **Záradék**
2. Szerződő Felek rögzítik, hogy jelen szerződés csak a Kbt. feltételeinek (141. §) teljesülése esetén, írásban módosítható. Felek rögzítik, hogy a szerződés – alakszerű szerződésmódosítás nélkül – módosul az alábbi esetekben:
3. felek közhiteles nyilvántartásban foglalt adatainak módosulása esetén a nyilvántartásba bejegyzés napjával,
4. felek kapcsolattartóira, teljesítésigazoló személyére vonatkozó adatok módosulása esetén a másik félhez tett közlés kézhezvételének napjával,

amennyiben a Kbt. ezt egyebekben nem zárja ki.

1. Felek rögzítik, hogy semmis a szerződés módosítása, ha az arra irányul, hogy az Eladót mentesítsék az olyan szerződésszegés (illetve szerződésszegésbe esés) és annak jogkövetkezményei - ide nem értve a felmondás vagy elállás jogának gyakorlását - alkalmazása alól, amelyért felelős (illetve felelős lenne), vagy amely arra irányul, hogy Vevő átvállaljon az Eladót terhelő többletmunkaköltségeket vagy indokolatlanul egyéb, a szerződés alapján az Eladót terhelő kockázatokat. E körben kijelenti Eladó, hogy a kockázatokat felmérte és azt a jelen szerződésben foglalt ellenszolgáltatásban teljeskörűen érvényesítette.
2. Szerződő Felek megegyeznek abban, hogy vitás kérdéseiket megkísérlik peren kívüli békés úton rendezni, és csak ennek eredménytelensége esetén fordulnak bírósághoz. Amennyiben az egyeztetés nem vezet eredményre, úgy jelen szerződésből eredő jogvitájuk tekintetében kikötik a Vevő székhelye szerinti bíróság/törvényszék kizárólagos illetékességét.
3. Felek megállapodnak abban, hogy amennyiben a szerződés bármely pontja jogszabályba ütközne, vagy a közbeszerzési eljárás kötelező érvényű dokumentumának tartalmával ellentétes lenne, akkor a szerződés fentieket sértő rendelkezése helyébe – minden további jogcselekmény, így különösen a szerződés módosítása nélkül – a megsértett kötelező érvényű jogszabályi rendelkezés vagy közbeszerzési dokumentumi rendelkezés kerül. Fentieket kell megfelelően alkalmazni akkor is, ha valamely jogszabály akként rendelkezik, hogy valamely rendelkezése a szerződés része (vagy a szerződésben szövegszerűen szerepelnie kell) és azt szövegszerűen a szerződés nem tartalmazza (az adott rendelkezés a szerződés részét képezi).
4. Felek megállapodnak abban, hogy az Eladó nem fizet, illetve számol el a szerződés teljesítésével összefüggésben olyan költségeket, amelyek a 62. § (1) bekezdés *k)* pont *ka)–kb)* alpontja szerinti feltételeknek nem megfelelő társaság tekintetében merülnek fel, és amelyek a Eladó adóköteles jövedelmének csökkentésére alkalmasak.
5. Fentiek érdekében a szerződés teljesítésének teljes időtartama alatt Eladó tulajdonosi szerkezetét a Vevő számára megismerhetővé teszi és a Kbt. 143. § (3) bekezdés szerinti ügyletekről a Vevőt haladéktalanul értesíti.
6. Az Eladó tudomásul veszi, hogy az államháztartásról szóló törvény végrehajtásáról szóló 368/2011. (XII.31.) Korm.rendelet 50. § (1a) bekezdése alapján **nyilatkoznia kell**, hogy az általa képviselt gazdasági társaság a nemzeti vagyonról szóló 2011. évi CXCVI. törvény 3. § (1) bekezdés 1. pontjában foglaltak alapján **átlátható szervezetnek minősül**. A nyilatkozatban foglaltak változása esetén az Eladó haladéktalanul köteles a változásról a Vevőt tájékoztatni mindaddig, amíg e szerződés alapján a Vevő fizetési kötelezettsége fennáll. Amennyiben a nyilatkozat valótlan tartalmú, a Vevő a szerződést felmondja, vagy – ha a teljesítésre még nem került sor – a szerződéstől eláll. Ebben az esetben a felmondásból, elállásból eredő kár megtérítését az Eladó nem követelheti. Az Eladó átláthatósági nyilatkozata a jelen szerződés 3. számú mellékletét képezi.
7. Jelen szerződésben nem szabályozott kérdésekre a Kbt., valamint a Kbt. által biztosított körben a Ptk., és a – beszerzés tárgya szerint – vonatkozó jogszabályok rendelkezései az irányadók.
8. A Szerződés a Felek aláírása napján lép hatályba és mindkét fél szerződésszerű teljesítéséig tart. A Szerződés egyes rendelkezései (pl.: szavatosság, kártérítési felelősségen alapuló kötelezettségek időtartama) rendeltetésüknél fogva túlnyúlnak a szerződés időtartamán. A Szerződés hatálybalépésének további, a Kbt. 135. § (12) bekezdésével összhangban kikötött feltétele, hogy a szerződés kölcsönös aláírását követően Eladó a teljesítési biztosítékot a jelen szerződésben foglaltaknak megfelelően rendelkezésre bocsássa.
9. Eladó kijelenti, hogy valamennyi rá, ill. az általa végzett tevékenységgel kapcsolatos jogszabályi feltételnek megfelel.
10. A külföldi adóilletőségű Eladó köteles a jelen szerződéshez – az aláírását követő 5 munkanapon belül, súlyos szerződésszegés terhe mellett - arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet az Eladóra vonatkozó adatokat az országok közötti jogsegély igénybevétele nélkül.
11. Jelen szerződés elválaszthatatlan részét képezi – fizikailag nem csatolva - a közbeszerzési eljárás iratanyaga, kivéve döntések és döntéselőkészítő anyagok, további ajánlattevők ajánlatai.
12. A szerződés 2 (kettő) eredeti, egymással teljes egészében megegyező példányban készült, amelyből 1 (egy) példány Eladót, 1 (egy) példány pedig Vevőt illeti meg.

Jelen szerződést és annak mellékleteit a felek elolvasás és egyező értelmezés után, mint akaratukkal egyezőt aláírták.

Mellékletek:

* 1. sz. melléklet: műszaki leírás
* 2. sz. mellékelt: felolvasólap
* 3. sz. melléklet: átláthatósági nyilatkozat

Keltezés: ……………………..

|  |  |  |
| --- | --- | --- |
|  |  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Dr. Szalay László** Polgármester  Vevő |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **………….** ……………….  Eladó |