# *Szigethalom Város Önkormányzat*

# *Képviselő-testületének*

# *18/2018.(X.24.)*

***R EN D E L E T E***

**a helyi adókról**

*(Egységes szerkezetben a 28/2019.(XI.20.), a 31/2019.(XII.18.), a 33/2020.(XI.24), a 36/2020.(XI.30.), a 20/2022.(XI.25.),a 19/2024.(XI.26.) és a 12/2025.(V.27.) önk. rendelettel.)*

*Szigethalom Város Önkormányzat Képviselő-testülete az Alaptörvény 32. cikk (1) bekezdés a) és h)* *továbbá a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésében meghatározott feladatkörében eljárva, a helyi adókról szóló 1990. évi C. törvény 1.§ (1) bekezdésében és 6. § - ában kapott felhatalmazás alapján a következőket rendeli el:*

**I. Fejezet**

**Általános rendelkezések**

*1. A rendelet személyi, tárgyi hatálya, időtartama*

**1. §** E rendelet személyi hatálya a helyi adókról szóló 1990. évi C. törvényben (a továbbiakban: Htv.) foglalt adóalanyokra terjed ki.

**2. §** E rendelet tárgyi hatálya kiterjed az önkormányzat illetékességi területén a következő adónemekre:

**a)** építményadó

**b)** telekadó

**c)** magánszemély kommunális adója

**d)** idegenforgalmi adó

**e)** helyi iparűzési adó

**3. §** Az e rendeletben bevezetett adók határozatlan időre szólnak.

*2. Értelmező rendelkezések*

**4. §** E rendelet alkalmazásában:

**a)[[1]](#footnote-1)**

**b)[[2]](#footnote-2)** adókedvezmény: egyedi elbírálás alapján, méltányosságból adható, az adókötelezettség egy részére vonatkozó adófizetés alóli mentesség

**c)** lakcím: minden év január 1-jén fennálló, a központi személyi adat- és lakcímnyilvántartás szerinti bejelentett állandó lakóhely

**d)** minden más fogalom meghatározásában a Htv. értelmező rendelkezéseit kell figyelembe venni

**e)[[3]](#footnote-3)** üzleti célt szolgáló építmény:

1.[[4]](#footnote-4) a Htv. 52.§ 26. pontja alapján vállalkozó tulajdonában lévő építmény,

2. a magánszemély tulajdonában lévő építmény, amelyet bevétel-, nyereség-, jövedelemszerzés érdekében használ, vagy ezzel kapcsolatosan költséget számol el, ideértve az ingatlan bérbeadást is.

**f)[[5]](#footnote-5)** életvitelszerűen használt ingatlan: a tulajdonos olyan lakása, ahol az életvitelhez szükséges tevékenységeket (étkezés, főzés, mosás, családi élet szervezése, közüzemi szolgáltatások igénybevétele, elérhetőségi címként megjelölése stb) rendszeresen, legjellemzőbben folytatja és máshol nincs olyan lakás, amelyet ténylegesen életviteléhez szükségesen használ.

**g)[[6]](#footnote-6)**

**h)[[7]](#footnote-7)** egyéb nem lakás céljára szolgáló épület: az ingatlan-nyilvántartási bejegyzés alapján garázsnak, gépjárműtárolónak, raktárnak, üvegháznak, műhelynek, szerviznek, üzemnek, üzemcsarnoknak, pincének, présháznak, hűtőháznak, gyárnak minősülő vagy ilyenként feltüntetésre váró épület, épületrész, továbbá a melléképület és a melléképületrész.

**i)[[8]](#footnote-8)** A lakás rendeltetésszerű használata 1993. évi LXXVIII. törvény 7. § (2) pontja alapján értendő.

**II. Fejezet**

**Részletes rendelkezések**

*3. Építményadó*

**5. §** Az adó alapja: az építmény m2-ben számított **hasznos alapterülete**

**6. §[[9]](#footnote-9)**  Az adó mértéke Szigethalom város bel- és külterületén lévő:

1. üzleti célt szolgáló építmény esetén: **800Ft/m2/év**, 200m2 feletti építmény esetén **1000Ft/m2/év**;
2. a lakás és nem lakás céljára szolgáló építmény esetén, figyelemmel e Rendelet 4.§-ban foglaltakra: **800Ft/m2/év**, 200m2 feletti építmény esetén **1000Ft/m2/év**;

**c)[[10]](#footnote-10)**

**7. § Mentes az építményadó alól** a Htv. 13.§ és 13/A§ (1) bekezdésében foglaltakon túlmenően:

**a)[[11]](#footnote-11)** a polgárok személyi adatainak és lakcímének nyilvántartásáról szóló 1992. évi LXVI. törvény 5.§ (2) bekezdésében meghatározott lakás, amelyet az adóalany életvitelszerűen otthonául használ és ott bejelentett állandó lakóhellyel rendelkezik.

**b)** az az **építmény (épület, épületrész)**, amely a kommunális adó hatálya alá tartozik (tárgya a magánszemély kommunális adójának)

**c)[[12]](#footnote-12)**

**d)** a Htv. 52. § 26. pontjában meghatározott üzleti célt szolgáló építmény, ha a tényleges tevékenységét nem az adott ingatlanban végzi.

**8. §[[13]](#footnote-13)**

*4. Telekadó*

**9. §[[14]](#footnote-14)** Az adó alapja: az Önkormányzat bel-, illetve külterületén a telek m2-ben számított területe.

**10. §[[15]](#footnote-15)** Az adó mértéke: **100.-Ft/m2/év**

**11. §** **(1)**

**(2)** Aki a lakóépület használatbavételi engedélyét a 4. év december 31-ig nem kapta meg, az visszamenőleg köteles az adót megfizetni.

**(3)[[16]](#footnote-16)**

**(4)[[17]](#footnote-17)**

**(5)[[18]](#footnote-18)** Mentes a telekadó alól az az ingatlan, amely a magánszemélyek kommunális adója hatálya alá esik.

*5. Magánszemélyek kommunális adója*

**12. §[[19]](#footnote-19)** (1) Az adó alapja: az építmények közül az életvitelszerűen használt lakás tulajdon vagy lakásbérleti jog. Több építmény esetén, minden építményre vonatkozik, ami az 1993. évi LXXVIII. törvény 7. § (2) pontja alapján rendeltetésszerű használatra alkalmas.

(2) Az adózás alanya az a magánszemély, aki az adott ingatlanon állandó lakóhellyel rendelkezik és életvitelszerűen ott él.

**13. §[[20]](#footnote-20)** Az adó mértéke: **22.500 Ft/év**

**14. §[[21]](#footnote-21)** **(1)** Mentes a magánszemélyek kommunális adója alól:

1. az az **ingatlan**, amely az építményadó hatálya alá tartozik (tárgya az építményadónak),
2. [[22]](#footnote-22) Az adott ingatlanban állandó lakhellyel rendelkező személyek egy főre jutó havi nettó jövedelme nem éri el a mindenkori öregségi nyugdíj legkisebb összegét.

**(2)** Az adómentesség megállapítása évente, a tárgyév március 15. napjáig benyújtott kérelemre történik.

**(3)** A kommunális adó részletekben történő megfizetésére az adózás rendjéről szóló 2017. évi CL. törvény 198-199.§-aira tekintettel kérelem alapján van lehetőség.

*6. Idegenforgalmi adó*

**15. §** Az adó alapja: a megkezdett **vendégéjszakák száma**

**16. § (1)** Az adó mértéke személyenként és vendégéjszakánként: **300.- Ft**

**(2)** Az adó beszedésére kötelezett az önkormányzat kérésére a vendégkönyvet bemutatja.

*7. Helyi iparűzési adó*

**17.** § **(1)[[23]](#footnote-23)** A Htv. 37. § (1) bekezdésében meghatározott iparűzési tevékenység esetén az adó mértéke **1,8%.**

**(2)[[24]](#footnote-24)**

**(3)** A Htv. 39/C. § (4) bekezdése szerinti feltételek alapján mentes a helyi iparűzési adó megfizetése alól a Htv. 52. § 23. pontjában rögzített háziorvos, házi gyermekorvos, védőnő, fogorvosi alapellátást végző vállalkozó, amennyiben a vállalkozási szintű iparűzési adóalapja a 40 millió Ft-ot nem haladja meg.

**ZÁRÓ RENDELKEZÉSEK**

1. *Hatályba léptetés*

**18. § (1)** Ez a rendelet 2019. január 1. napján lép hatályba.

**(2)** E rendelet hatályba lépésével egyidejűleg hatályát veszti Szigethalom Város Önkormányzat Képviselő-testületének a helyi adókról szóló 26/2012. (XI.26) Kt rendelete.

*9. Rövidítés meghatározása*

**19. § (1)** E rendelet rövidített elnevezése: helyi adórendelet

**(2)** Az (1) bekezdés szerinti elnevezés az önkormányzat által alkotott más rendeletekben e rendeletre történő hivatkozáskor kötelezően alkalmazandó elnevezés.

## ***Fáki László s.k. dr. Stiebel Viktória s.k.***

*polgármester jegyző*

**Záradék:**

A ***18/2018.(X.24.)*** önkormányzati rendelet 2018. október 24-én a Képviselő-testület és szervei Szervezeti és Működési Szabályzatáról szóló rendeletben meghatározott módon kihirdetésre került.

***dr. Stiebel Viktória s.k.***

*jegyző*

***Egységes szerkezetbe foglalás: 2025. május 21.***

***Dr. Stiebel Viktória s.k.***

*jegyző*

1. Hatályon kívül helyezte a 12/2025.(V.27.) önk. rendelet 1. §-a. Hatályon kívül 2026. január 1-től. [↑](#footnote-ref-1)
2. Hatályon kívül helyezte a 12/2025.(V.27.) önk. rendelet 1. §-a. Hatályon kívül 2026. január 1-től. [↑](#footnote-ref-2)
3. Beépítette a 28/2019.(XI.20.) önk. rendelet 1. §-a. Hatályos 2020. január 1-től. [↑](#footnote-ref-3)
4. Szövegét módosította a 12/2025.(V.27.) önk. rendelet 2. §-a. Hatályos 2026. január 1-től. [↑](#footnote-ref-4)
5. Beépítette a 28/2019.(XI.20.) önk. rendelet 2. §-a. Hatályos 2020. január 1-től. [↑](#footnote-ref-5)
6. Hatályon kívül helyezte a 12/2025.(V.27.) önk. rendelet 3. §-a. Hatályon kívül 2026. január 1-től. [↑](#footnote-ref-6)
7. Beépítette a 28/2019.(XI.20.) önk. rendelet 4. §-a. Hatályos 2020. január 1-től. [↑](#footnote-ref-7)
8. Beépítette a 12/2025.(V.27.) önk. rendelet 4. §-a. Hatályos 2026. január 1-től [↑](#footnote-ref-8)
9. Szövegét és összegeit módosította a 19/2024.(XI.26.) önk. rendelet 1. §-a. Hatályos 2025. január 1-től. [↑](#footnote-ref-9)
10. Hatályon kívül helyezte a 33/2020.(XI.24.) önk. rendelet 1. §-a. Hatályon kívül 2021. január 1-től. [↑](#footnote-ref-10)
11. Szövegét módosította a 12/2025.(V.27.) önk. rendelet 5. §-a. Hatályos 2026. január 1-től. [↑](#footnote-ref-11)
12. Hatályon kívül helyezte a 33/2020.(XI.24.) önk. rendelet 2. §-a. Hatályon kívül 2021. január 1-től. [↑](#footnote-ref-12)
13. Hatályon kívül helyezte a 20/2022.(XI.25.) önk. rendelet 1. §-a. Hatályon kívül 2023. január 1-től. [↑](#footnote-ref-13)
14. Szövegét módosította a 12/2025.(V.27.) önk. rendelet 6. §-a. Hatályos 2026. január 1-től. [↑](#footnote-ref-14)
15. Összegét módosította a 19/2024.(XI.26.) önk. rendelet 2. §-a. Hatályos 2025. január 1-től. [↑](#footnote-ref-15)
16. Hatályon kívül helyezte a 12/2025.(V.27.) önk. rendelet 7. §-a. Hatályon kívül 2026. január 1-től. [↑](#footnote-ref-16)
17. Hatályon kívül helyezte a 12/2025.(V.27.) önk. rendelet 7. §-a. Hatályon kívül 2026. január 1-től. [↑](#footnote-ref-17)
18. Szövegét módosította a 12/2025.(V.27.) önk. rendelet 8. §-a. Hatályos 2026. január 1-től. [↑](#footnote-ref-18)
19. Szövegét módosította a 12/2025.(V.27.) önk. rendelet 9. §-a. Hatályos 2026. január 1-től. [↑](#footnote-ref-19)
20. Összegét módosította a 19/2024.(XI.25.) önk. rendelet 3. §-a. Hatályos 2025. január 1-től. [↑](#footnote-ref-20)
21. Szövegét módosította a 28/2019.(XI.20.) önk. rendelet 11. §-a. Hatályos 2020. január 1-től [↑](#footnote-ref-21)
22. Szövegét módosította a 12/2025.(V.27.) önk. rendelet 11. §-a. Hatályos 2026. január 1-től [↑](#footnote-ref-22)
23. Szövegét módosította a 36/2020.(XI.30.) önk. rendelet 1. §-a. Hatályos 2021. január 1-től. [↑](#footnote-ref-23)
24. Hatályon kívül helyezte a 36/2020.(XI.31.) önk. rendelet 2. §-a. Hatályon kívül 2021. január 1-től. [↑](#footnote-ref-24)